Posduif - Wikipedia
'n Posduif is 'n duif wat spesiaal geteël is om as dierevervoer gebruik te word. Posduiwe is al gebruik van so vroeg as 1150 in Bagdad, om boodskappe te stuur. Later is posduiwe ook gebruik by Genghis Khan, asook in die Eerste- en Tweede Wêreldoorlog, waar duiwe honderduisende mense se lewens gered het, deur boodskappe oor te dra.
1 Intelligensie van duiwe
2 Navigasie van posduiwe
3 Posduiwe in die oorlog
4 Bybelse verwysing
Intelligensie van duiwe[wysig | wysig bron]
Duiwe word gebruik vir verskeie redes en take, omdat hulle gesien word as een van die mees intelligentste voëls op aarde. Hulle het die vermoë om take wat voorheen vir hulle geleer is, op te neem en uit te voer. Dit is ook bevind dat die duif die spieël-toets (die vermoë om 'n weerkaatsing te identifiseer) geslaag het. Dit maak die duif slegs een uit ses spesies wat dit kon regkry.
Dit is ook bevind dat duiwe al 26 letters van die alfabet kan uitken en konseptualiseer. In Wetenskaplike toetse is bevind dat duiwe kan onderskei tussen foto's, asook tussen verskeie mense op 'n foto.
Navigasie van posduiwe[wysig | wysig bron]
Duiwe word oor die algemeen as goeie dierevervoer gesien, want hulle kan vlieg tot en met 80km per uur. In een dag kan die duiwe meer as 966km ver vlieg. Duiwe het die vermoë om dan weer terug te keer na hul oorsponklike huis.
'n Studie van 10 jaar is gedoen deur Oxford Universiteit waar bevind is dat duiwe paaie en hoofweë gebruik om te navigeer. Ander teorië vermoed dat duiwe navigeer deur die aarde se magnetiese veld te gebruik, asook landmerke, die son en lae frekwensie klankgolwe.
Posduiwe in die oorlog[wysig | wysig bron]
Posduiwe is gebruik in die Eerste- en Tweede Wêreldoorlog, waar duiwe honderduisende mense se lewens gered het, deur boodskappe oor te dra. Die posduiwe is gehuisves op skepe in konvooie, waar hulle tydens 'n aanval, uitgestuur is met besonderhede van die presiese koördinate van die skip wat dan besig is om te sink. Dit het gelei tot baie mense wat gered word en oorleef het.
Posduiwe moes soms deur vuur en giftige gasse vlieg om die boodskappe huis toe te stuur. In die Tweede Wêreldoorlog is posduiwe minder gebruik, omdat die tegnologie van telekommunikasie op daardie stadium baie verbeter het.
Bybelse verwysing[wysig | wysig bron]
Die eerste verwysing na die duif in die Bybel, was in die ou Testament by die storie van Noag en die ark. Die duif is uit die ark gestuur om ondersoek in te stel of die watervloed al gesak het. Die duif het teruggekom met 'n olyftakkie in sy bek, wat 'n aanduiding was dat die watervloed gesak het.
Interessante feite van posduiwe
Ontsluit van "https://af.wikipedia.org/w/index.php?title=Posduif&oldid=2008370"
Die bladsy is laas op 27 Junie 2019 om 05:42 bygewerk.